CELEX: 62010TA0271(01)
Language: lv
Date: 2020-11-18 00:00:00
Title: Lieta T-271/10 RENV II: Vispārējās tiesas 2020. gada 18. novembra spriedums – H/Padome (Kopējā ārpolitika un drošības politika – EUPM Bosnijā un Hercegovinā norīkots valsts personāla loceklis – Lēmums par iecelšanu citā amatā – Pilnvaru nepareiza izmantošana – Dienesta intereses – Psiholoģiska vardarbība – Iecelšanas citā amatā sodošais raksturs – Atbildība – Morālais kaitējums)

25.1.2021   
            
            
               LV
            
            
               Eiropas Savienības Oficiālais Vēstnesis
            
            
               C 28/35
            
         
      Vispārējās tiesas 2020. gada 18. novembra spriedums – H/Padome
      (Lieta T-271/10 RENV II) (1)
      
      (Kopējā ārpolitika un drošības politika - EUPM Bosnijā un Hercegovinā norīkots valsts personāla loceklis - Lēmums par iecelšanu citā amatā - Pilnvaru nepareiza izmantošana - Dienesta intereses - Psiholoģiska vardarbība - Iecelšanas citā amatā sodošais raksturs - Atbildība - Morālais kaitējums)
      (2021/C 28/54)
      Tiesvedības valoda – angļu
      
         Lietas dalībnieki
      
      
         Prasītājs: H (pārstāve: L. Levi, advokāte)
      
         Atbildētāja: Eiropas Savienības Padome (pārstāvji: A. Vitro un A. de Elera-San Miguel Hurtado)
      
         Priekšmets
      
      Prasība, kas pamatota ar LESD 263. pantu un ar ko tiek lūgts atcelt, pirmām kārtām, Eiropas Savienības policijas misijas (EUPM) Bosnijā un Hercegovinā personāla vadītāja 2010. gada 7. aprīļa lēmumu, ar kuru prasītāja tika pārcelta uz Criminal Justice Adviser – Prosecutor amatu reģionālajā birojā Baņā Lukā [Banja Luka] (Bosnija un Hercegovina), un, otrām kārtām, 2010. gada 30. aprīļa lēmumu, kuru ir parakstījis EUPM vadītājs un uz kuru ir ietverta atsauce Padomes Lēmuma 2009/906/KĀDP (2009. gada 8. decembris) par Eiropas Savienības policijas misiju (EUPM) Bosnijā un Hercegovinā (OV 2009, L 322, 22. lpp.) 6. pantā, un, otrkārt, par prasību, kas pamatota ar LESD 268. pantu, atlīdzināt prasītājai apgalvoti nodarītos zaudējumus.
      
         Rezolutīvā daļa
      
      
                  1)
               
               
                  Atcelt 2010. gada 7. aprīļa lēmumu, ko parakstījis Eiropas Savienības Policijas misijas (EUPM) Bosnijā un Hercegovinā personāla vadītājs un ar kuru H tika pārcelta darbā Criminal Justice Adviser – Prosecutor amatā uz Baņa Luku (Bosnija un Hercegovina) reģionālo biroju, un 2010. gada 30. aprīļa lēmumu, kuru parakstījis EUPM vadītājs, kā noteikts Padomes lēmuma 2009/906/KĀDP (2009. gada 8. decembris) par EUPM Bosnijā un Hercegovinā 6. pantā, precizējot viņas pārcelšanas amatā operatīvo iemeslu.
               
            
                  2)
               
               
                  Piespriest Eiropas Savienības Padomei izmaksāt H naudas summu EUR 30 000 apmērā.
               
            
                  3)
               
               
                  Prasību pārējā daļā noraidīt.
               
            
                  4)
               
               
                  Padome sedz savus tiesāšanās izdevumus pati, kā arī atlīdzina H tiesāšanās izdevumus šajā lietā un lietās T 271/10, T 271/10 R, T 271/10 RENV, C 455/14 P un C 413/18 P.
               
            
         (1)  OV C 221, 14.8.2010.